REGULAMENTUL (CE) NR. 1222/2008 AL CONSILIULUI
din 1 decembrie 2008
de modificare a Regulamentului (CE) nr. 40/2008 cu privire la măsurile de gestionare adoptate de Comisia pentru Tonul din Oceanul Indian
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 20,
având în vedere propunerea Comisiei,
întrucât:
(1)
Regulamentul (CE) nr. 40/2008 al Consiliului (2) stabilește, pentru 2008, posibilitățile de pescuit și condițiile conexe pentru anumite stocuri de pești și grupe de stocuri de pești, aplicabile în apele comunitare și, pentru navele comunitare, în apele care fac obiectul unor limitări ale capturilor.
(2)
La reuniunile sale anuale din 2006 și 2007, Comisia pentru Tonul din Oceanul Indian (IOTC) a adoptat o serie de măsuri de gestionare și control cu privire la limitarea capacităților de pescuit ale navelor care pescuiesc ton tropical, pește spadă și ton alb. Aceste măsuri au fost transpuse în dreptul comunitar prin Regulamentul (CE) nr. 40/2008.
(3)
Pentru a garanta exploatarea durabilă a speciilor de pești migratori din Oceanul Indian și având în vedere tradiția activităților de pescuit, cât și prezența activă a flotei comunitare în operațiuni de pescuit de specii de pești migratori în zona IOTC în anii de referință 2006 și 2007, este oportun să se stabilească numărul navelor comunitare a căror lungime totală este de 24 metri sau mai mare și al navelor comunitare a căror lungime este mai mică de 24 metri și care efectuează operațiuni în afara zonei economice exclusive, care pescuiesc ton tropical, numărul navelor comunitare care pescuiesc pește spadă și ton alb, precum și capacitatea corespunzătoare exprimată în tonaj brut și repartizarea acestei capacități între statele membre în cauză.
(4)
Prin urmare, este necesară modificarea în consecință a Regulamentului (CE) nr. 40/2008,
ADOPTĂ PREZENTUL REGULAMENT:
Articolul 1
Modificări ale Regulamentului (CE) nr. 40/2008
Articolele 72 și 73 din Regulamentul (CE) nr. 40/2008 se înlocuiesc cu următorul text:
„Articolul 72
Limitarea capacităților de pescuit ale navelor care pescuiesc ton tropical
(1) Numărul maxim de nave comunitare autorizate să pescuiască ton tropical în zona IOTC și capacitatea lor respectivă exprimată în GT (tonaj brut) se stabilesc după cum urmează:
Stat membru
Număr maxim de nave
Capacitate (GT)
Spania
22
61 400
Franța
21
31 467
Italia
1
2 137
(2) Fără a aduce atingere dispozițiilor alineatului (1), statele membre pot modifica numărul de nave în funcție de tipul de unelte folosite, cu condiția să poată demonstra Comisiei că respectiva schimbare nu conduce la o creștere a efortului de pescuit în cazul stocurilor de pești afectate.
(3) Statele membre se asigură că, în cazul unei propuneri de transfer de capacitate către flota lor, navele care vor fi transferate sunt incluse în registrul IOTC al navelor sau în registrul navelor altor organizații regionale pentru pescuitul de ton. Nu pot fi transferate nave care figurează pe o listă INN a navelor întocmită de o organizație regională de gestionare a pescuitului.
(4) Navele comunitare menționate la alineatul (1) sunt de asemenea autorizate să pescuiască pește spadă și ton alb în zona IOTC.
(5) Pentru a ține seama de punerea în aplicare a planurilor de dezvoltare prezentate IOTC, limitările capacităților de pescuit, astfel cum sunt menționate în prezentul articol, pot fi sporite în limitele stabilite de respectivele planuri de dezvoltare.
Articolul 73
Limitarea capacităților de pescuit ale navelor care pescuiesc pește spadă și ton alb
(1) Numărul maxim de nave comunitare autorizate să pescuiască pește-spadă sau ton alb în zona IOTC și capacitatea lor respectivă exprimată în GT se stabilesc după cum urmează:
Stat membru
Număr maxim de nave
Capacitate (GT)
Spania
27
11 600
Franța
25
1 940
Portugalia
26
10 100
Regatul Unit
4
1 400
(2) Fără a aduce atingere dispozițiilor alineatului (1), statele membre pot modifica numărul de nave în funcție de tipul de unelte folosite, cu condiția să poată demonstra Comisiei că respectiva schimbare nu conduce la o creștere a efortului de pescuit în cazul stocurilor de pești afectate.
(3) Statele membre se asigură că, în cazul unei propuneri de transfer de capacitate către flota lor, navele care vor fi transferate sunt incluse în registrul IOTC al navelor sau în registrul navelor altor organizații regionale pentru pescuitul de ton. Nu pot fi transferate nave care figurează pe o listă INN a navelor întocmită de o organizație regională de gestionare a pescuitului.
(4) Navele comunitare menționate la alineatul (1) sunt de asemenea autorizate să pescuiască ton tropical în zona IOTC.
(5) Pentru a ține seama de punerea în aplicare a planurilor de dezvoltare prezentate IOTC, limitările capacităților de pescuit, astfel cum sunt menționate în prezentul articol, pot fi sporite în limitele stabilite de respectivele planuri de dezvoltare.”
Articolul 2
Intrarea în vigoare
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 decembrie 2008.